NaiveNeuron/SloPal huggingface dataset:
Slafkovský, Alexander, poslanec NR SR (2010-10-13):
Vážený pán predsedajúci, vážený pán minister, vážený pán predkladateľ, vážené dámy a páni, dovoľte mi v krátkosti len upozorniť na jednu vec, kde by som v prvom čítaní chcel pripomenúť, že v zákone pôvodnom č. 278/1993 Z. z. bola možnosť dať neziskovým organizáciám, či to boli charitatívne, zdravotnícke alebo školské inštitúcie, štátny majetok do výpožičky. Pokiaľ bol tento majetok vo výpožičke, tak neplatil sa tam nájom a umožňovalo to pomerne, si myslím, fungovanie viacerých inštitúcií potrebných v tejto spoločnosti. V roku 2008, v apríli, bol prijatý zákon č. 165/2008 Z. z., ktorý, zdá sa, viac-menej nepriamo novelizoval tento zákon. A tento zákon č. 165/2008 Z. z. zmenil zákon č. 278/1993 Z. z. o správe majetku štátu s tým, že uviedol, že je možné dať do výpožičky určitú vec najviac na 5 rokov. Po piatich rokoch je správca povinný naložiť s týmto nehnuteľným majetkom s tým, že je povinný vykonať odpredanie tohto majetku a v osobitnom ponukovom konaní s možnosťou to predať za zostatkovú cenu. Tento stav je taký, ktorý viaceré inštitúcie, predovšetkým charitatívneho a neziskového charakteru, dostáva do pozície, že budú musieť skončiť svoju činnosť, nakoľko nebudú mať peniaze na to, aby zaplatili za budovu alebo priestory, ktoré sú v súčasnosti v štátnom vlastníctve, a budú musieť z takýchto priestorov odísť a ukončiť svoju činnosť. Preto dávam do pozornosti pánovi ministrovi a jeho tímu túto vec a pokiaľ by bolo možné sa nad tým zamyslieť a zvážiť, či by sa nedalo nájsť nejaké opatrenie, ktoré by umožnilo im fungovať, aby sme sa nad tým zamysleli. Ďakujem pekne.
Paška, Pavol, predseda NR SR (2013-06-26):
Ďakujem. Faktická poznámka páni poslanci Hlina, Sulík, pani poslankyňa Nicholsonová. Končím možnosť sa prihlásiť. Pán poslanec Hlina.
D. Lipšic, podpredseda vlády a minister spravodlivosti SR: (2003-04-09):
Okrem definície korupcie dohovor upravuje dôležité otázky náhrady škody a zodpovednosti za škodu, ďalej premlčacie lehoty, platnosť zmlúv v súvislosti s korupčnými činmi, ochranu zamestnancov oznamujúcich korupciu, otázky týkajúce sa účtovníctva a audítorstva, zhromažďovania dôkazov, predbežných opatrení na ochranu práv účastníkov súdneho konania týkajúceho sa činu korupcie, otázky medzinárodnej spolupráce a monitorovania vykonávania dohovoru. Predkladaný dohovor je takzvaný non-self executing convention, teda medzinárodnou zmluvou, na ktorej vykonanie je potrebný zákon. To znamená, že zmluvné strany musia preniesť jeho zásady a pravidlá do svojich vnútroštátnych právnych predpisov. Slovenská republika podpísala dohovor dňa 8. júna 2000 a deklarovala tým úsilie Slovenskej republiky o zapojenie sa do medzinárodného boja proti všetkým formám úplatkárstva. Právna úprava zabezpečujúca implementáciu Občianskoprávneho dohovoru je obsiahnutá v novele Občianskeho zákonníka, najmä v doplnených nových ustanoveniach § 106 a § 442, ktorá bola prijatá v Národnej rade v minulom roku. Škoda spôsobená korupciou v zmysle citovanej novely Občianskeho zákonníka predpokladá trestné konanie, keďže bez právoplatného odsudzujúceho rozsudku príslušného súdu nie je možné v zmysle slovenského právneho poriadku od neho požadovať náhradu škody spôsobenú takýmto konaním. Novela Občianskeho zákonníka v § 106 ods. 3 upravuje v súlade s dohovorom premlčaciu lehotu práva na náhradu škody spôsobenej niektorým trestným činom korupcie podľa osobitného zákona na tri roky odo dňa nadobudnutia právoplatnosti odsudzujúceho trestného rozhodnutia. Ďalej táto novela Občianskeho zákonníka v § 442 ods. 2 upravuje, že pri škode spôsobenej niektorým trestným činom korupcie sa uhrádza v súlade s dohovorom alebo sa môže uhrádzať aj nemajetková ujma v peniazoch. Citovaná novela Občianskeho zákonníka nadobudla účinnosť 1. januára tohto roku okrem niektorých ustanovení, ktoré nadobúdajú účinnosť dňom nadobudnutia platnosti zmluvy o pristúpení Slovenskej republiky k Európskym spoločenstvám a k Európskej únii. Podľa čl. 7 ods. 4 ústavy je dohovor medzinárodnou zmluvou, ktorá si pred ratifikáciou prezidentom republiky vyžaduje súhlas Národnej rady, keďže na vykonanie dohovoru, ako som spomenul, je potrebný zákon. Dovoľujem si vás milé pani poslankyne, vážení páni poslanci požiadať o schválenie návrhu dohovoru v druhom a treťom čítaní. Ďakujem.
Bittó Cigániková, Jana, poslankyňa NR SR (2021-06-22):
Ďakujem pekne. Kolega Taraba, s časťou vašich pripomienok úplne súhlasím. Napríklad rozumiem tomu, že hovoríte o bujnení byrokracie. To bola naša prvá poznámka (povedané so smiechom) na koaličnej rade. Dostali sme naspäť argument o nezávislosti. Počuli ste aj Tomáša Lehotského z ďalšej koaličnej strany, ktorý takisto je fanúšik toho oddelenia. Ja si tiež dokážem predstaviť, že by to mohlo robiť ministerstvo. Rozumiem tomu, že personálne je to problém, ale my môžme kontrahovať aj personálne kapacity zo zahraničia. Nakoniec sám ste hovorili, že veľkú časť tých modulov vieme zo zahraničia poňať, to aj plánujeme robiť, ale nie je pravda, že Health Technology Assessment u nás nebude mať čo robiť, pretože on prepočítava tie investície na naše pomery. To znamená, my máme napríklad úplne iné finančné pomery, zákony, kategari... kategorizáciu a podobné veci, takže určite tu má čo robiť, pretože v zahraničí sú jednoducho iné podmienky. A ešte k tomu, o tých peniazoch, lebo to je veľmi citlivé. No práve teraz sa deje to, že častokrát sme boli svedkami aj za bývalej vlády, a musím povedať, že aj za tejto už, keď sa urobí nejaký konkrétny prik... prik... urobí sa príbeh o konkrétnom prípade, kde je na stránkach Nového Času, a potom sa nerozlišuje alebo nerozhoduje na základe toho, nenakupuje sa tá liečba na základe toho, čo je reálnym prínosom pre občanov a spoločnosť ako celok, ale pre ten konkrétny smutný prípad, pretože, samozrejme, to chytá za srdce človeka. Health Technology Assessment má urobiť to, že z každého jedného eura bude vyhodnocovať čo najväčší prínos pre občanov, čiže rozhoduje, že či kúpiť jednému človeku 2 mil. liekov, teda jeden liek za 2 mil., alebo 2 mil. ľuďom liek za jedno euro, v podstate by mal akoby odpolitizovať tie rozhodnutia. A áno, mala by o tom aj poisťovňa rozhodovať, ale tu sa bavíme aj o tom, čo bude kategorizované, čo nie, čo bude hradené z verejného zdravotného poistenia a čo nie. Pán Raši, nenechajte sa toľko pozývať, pozvem vás kedykoľvek (povedané so smiechom) a myslím si, že nebude mať problém ani pán minister. Pán Lehotský, ďakujem za pripo... (Prerušenie vystúpenia časomerom.)
J. Šimko, poslanec: (2003-09-10):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 4. augusta 2003 č. 315 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu, Výbor Národnej rady Slovenskej republiky pre ľudské práva, národnosti a postavenie žien, Výbor Národnej rady Slovenskej republiky pre európsku integráciu a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v lehote do 10. októbra 2003 a v gestorskom výbore do 17. októbra 2003. Pani predsedajúca, prosím, aby ste otvorili rozpravu k tomuto návrhu. Z. Martináková, podpredsedníčka NR SR: Ďakujem, pán spravodajca. Otváram všeobecnú rozpravu k tomuto bodu programu. Písomne sa do rozpravy neprihlásil žiaden poslanec. Otváram možnosť prihlásiť sa ústne. Uzatváram možnosť prihlásiť sa ústne a vyhlasujem všeobecnú rozpravu za skončenú. Poprosím pána ministra, aby uviedol v prvom čítaní vládny návrh zákona o ochrane štátnej hranice . Vládny návrh ste dostali ako tlač 309. Návrh na jeho pridelenie na prerokovanie výborom máte v rozhodnutí pod číslom 316. Pán minister Palko, nech sa páči, máte slovo.
Vons, Peter, poslanec NR SR (2023-03-28):
Teraz dajte, prosím, hlasovať o pozmeňujúcom návrhu poslancov Petry Hajšelovej, Miloša Svrčeka a Milana Kuriaka.
Bugár, Béla, podpredseda NR SR (2018-06-19):
Nech sa páči, prezentujme sa a hlasujme o bodoch zo spoločnej správy. (Hlasovanie.) Prítomných 140, za 77, proti 1, zdržalo sa 62 poslancov. Body zo spoločnej správy sme schválili. Ďalej.
Zimenová, Zuzana, poslankyňa NR SR (2019-01-29):
Ďakujem ti, pán poslanec Žarnay, za tvoj príspevok. Išiel veľmi do hĺbky, čo veľmi oceňujem. Predsa len na tom priestore, ktorý máme vymedzený rokovacím poriadkom, sa nedá všetko ohľadom tejto problematiky spomenúť, takže sme sa veľmi doplnili, čo (povedané s úsmevom), čo naozaj veľmi kvitujem, a táto debata naozaj bola veľmi dobrá, bola veľmi odborná a ja očakávam, že ministerstvo zváži všetky tieto naše pripomienky a že naozaj budeme mať ešte príležitosť serióznejšie sa rozprávať o inštitúcii, ktorá má ochraňovať a rozvíjať ľudské práva na Slovensku, lebo to, ako ste to predložili, naozaj tomu nezodpovedá. Takže, ďakujem pekne, Oto, a bola to výborná debata z mojej strany.
B. Bugár, podpredseda NR SR: (2002-02-15):
(Hlasovanie.) Prítomných je 93 poslancov, za návrh 89, proti 1, zdržal sa 1, nehlasovali 2. Konštatujem, že sme navrhované uznesenie schválili. Teraz nasleduje hlasovanie o návrhu na vyslovenie súhlasu Národnej rady Slovenskej republiky s prijatím zrušenia Protokolu c a zmeny Protokolu D k Dohode o voľnom obchode medzi Slovenskou republikou a Európskym združením voľného obchodu , tlač 1206. Spravodajcom je pán poslanec Bárdos. Nech sa páči, môžete uviesť hlasovanie.
Blaha, Ľuboš, podpredseda NR SR (2024-01-19):
Poprosím vás písomne, aby ste mi to odovzdali a dám o tom, samozrejme, hlasovať, keď sa bude dať, keď bude Národná rada uznášaniaschopná. Teraz poprosím pána poslanca Mariána Čaučíka, ktorý sa prihlásil takisto do rozpravy, nech sa páči.
P. Hrušovský, predseda NR SR: (2004-09-07):
J. Miklušičák, poslanec: Ďakujem, pán predseda. Chcem len upresniť slová kolegu v súvislosti so spomínanou zmluvou. Treba pravdu povedať aj, že tú zmluvu neskôr súd zrušil. A preto nemá právne účinky a spomínať ju ako právne záväznú je zavádzajúce. Ďakujem pekne.
Laurenčík, Milan, podpredseda NR SR (2022-03-22):
Pani poslankyňa Magdaléna Sulanová má faktickú poznámku.
P. Paška, predseda NR SR: (2008-05-14):
(Hlasovanie.) 140 prítomných, 39 za, 19 proti, 82 sa zdržalo. Tento návrh uznesenia sme neprijali. Ďakujem pekne, pán spravodajca. Ešte dovoľte, dámy a páni, na záver, keďže sme už odhlasovali všetky prerokované body, aby som vás informoval, že dnes o 12.00 hodine sa na západnej terase koná vernisáž výstavy Hory, ľudia, stromy, lesy, ktorú organizuje Výbor Národnej rady pre pôdohospodárstvo, životné prostredie a ochranu prírody. Dovoľte mi vás aj s pánom predsedom výboru a všetkými tými, ktorí toto podujatie pripravili, pozvať na návštevu tohto podujatia. Ešte pán predseda výboru pre zdravotníctvo Novotný.
Grendel, Gábor, podpredseda NR SR (2020-09-23):
Ďakujem pekne, pán spravodajca, môžte zaujať zatiaľ miesto napravo od rečníckeho pultu. Otváram rozpravu, do ktorej som nedostal žiadnu písomnú prihlášku. Chcem sa spýtať, či sa chce niekto prihlásiť ústne. Pán poslanec Hattas sa mi zdá, že by chcel. (Reakcia z pléna.) Áno. Končím možnosť prihlásiť sa ústne do rozpravy. Ako prvý vystúpi pán poslanec Susko.
M. Číž, podpredseda NR SR: (2009-10-28):
(Hlasovanie.) Prítomných 134 poslancov, za 81, proti 1, zdržalo sa 52. Tieto návrhy z rozpravy sme schválili.
Nicholsonová, Lucia, poslankyňa NR SR (2014-07-01):
No, takže dochádza k tomu, z toho, čo mi rozprávali učitelia a učiteľky, hlavne tam... (Zmĺknutie rečníčky pre hluk v sále.)
Blanár, Juraj, podpredseda NR SR (2021-02-03):
Ďalší s faktickou poznámkou, pán poslanec Stanislav Mizík.
Matovič, Igor, podpredseda vlády a minister financií SR (2022-03-24):
Vážený pán poslanec, dovoľte, aby v mene premiéra som vám odpovedal túto otázku. Slovensko, ako aj ostatné krajiny v rámci Európskej únie a mnohé iné regióny sveta v súčasnosti čelia prudkému nárastu cien energií. Tento rast cien bol spôsobený oživením svetovej ekonomiky po ústupe pandémie, ktorú však vzápätí tlmí ruský útok na Ukrajinu. Vojne na Ukrajine predchádzali právne problémy so spustením novej plynovej trasy pod Baltským morom Nord Stream 2 a s tým súvisiaci pokles dodávok plynu zo strany Gazpromu, ktorý sa týmto tlakom snažil presadiť svoje záujmy v Európskej únii. Pre zníženie dopadov na odberateľov pripravilo ministerstvo hospodárstva viacero opatrení. Jedným z už prijatých krokov, ktorý má priamy vplyv na zníženie koncových cien energií, elektriny v roku 2022, je rozloženie už priznanej pomoci výrobcom elektriny z obnoviteľných zdrojov na dlhšie obdobie a tým zníženie dotácií najmä pre fotovoltické zdroje. Úrad pre reguláciu sieťových odvetví (ÚRSO) implementoval predĺženie podpory od januára, od 1. januára 2022 a znížil tak náklady na tarifu za prevádzkovanie systému o cca 70 miliónov eur ročne. Zároveň ministerstvo hospodárstva v súčinnosti s ministerstvom financií rozhodlo o poskytnutí štátnej dotácie do systému TPS, to je tarifa za prevádzkovanie systému, vo výške 40 miliónov eur na rok 2022 na podporu zníženia tarify TPS, tarify za prevádzkovanie systému pre odberateľov elektriny. Súčasne sa Ministerstvo hospodárstva Slovenskej republiky spolu s Ministerstvom financií Slovenskej republiky s akcionármi spoločnosti Slovenské elektrárne, a. s., dohodli na riešení stabilizácie cien elektriny pre domácnosti na roky 2023 a 2024. Dňa 16. februára 2022 podpísalo ministerstvo hospodárstva, ministerstvo financií a Slovak Power Holding, čo je jeden teda z majiteľov Slovenských elektrární, memorandum o... (Minister sa obrátil na predsedajúceho.) Prepáčte, ako to teraz presne funguje, koľko mám priestor na odpoveď na túto otázku? (Vstup predsedajúceho.)
Blanár, Juraj, podpredseda NR SR (2023-06-16):
O slovo požiadala pani spravodajkyňa Žitňanská, nech sa páči.
Sulík, Richard, predseda NR SR (2011-03-25):
Máme prihlásených šesť rečníkov s faktickými poznámkami. Uzatváram možnosť sa prihlásiť s faktickou poznámkou. A prvý na rade je pán poslanec Viskupič.
Blanár, Juraj, podpredseda NR SR (2022-05-24):
Osem faktických poznámok na vaše vystúpenie, pán poslanec. Ako prvý pán poslanec Kotleba.
Figeľ, Ján, podpredseda NR SR (2015-03-13):
Nech sa páči, Igor Hraško.
Košútová, Magda, poslankyňa NR SR (2013-03-26):
Ďakujem. Dajte, prosím, hlasovať o bode 25 návrhu pána poslanca Fecka.
Hort, Milan, podpredseda NR SR (2010-10-20):
Reagovať na faktické poznámky teraz bude pán poslanec Dostál. Nech sa páči.
Burian, Jozef, poslanec NR SR (2018-12-04):
Teraz budeme hlasovať o pozmeňujúcich návrhoch, ktoré odzneli v rozprave. Poprosím, pán predsedajúci, dajte hlasovať o prvom pozmeňujúcom návrhu pána poslanca Tomáša.
Kazda, Radovan, poslanec NR SR (2021-02-03):
Ďakujem. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil ako spravodajcu k vládnemu návrhu zákona, ktorým sa mení a dopĺňa zákon č. 45/2011 Z. z. o kritickej infraštruktúre v znení neskorších predpisov a ktorým sa menia a dopĺňajú niektoré zákony (tlač 423). Návrh zákona prerokúvame v skrátenom legislatívnom konaní. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím... (Prerušenie vystúpenia predsedajúcim.)
Paška, Pavol, predseda NR SR (2012-06-26):
Pán poslanec, naozaj hlasovanie nie je možné prerušiť procedurálnym. A hlasovanie sme otvorili, takže ešte raz, budeme hlasovať... (Ruch v sále. Krátka pauza.) Dobre.	Poprosím, zapnite pani poslankyňu Žitňanskú. Nie je to procedurálny návrh, dobre, len vypočujme si ju.
J. Brocka, poslanec: (2005-05-25):
Pán podpredseda, predsa len jeden bod sme zo spoločnej správy neodhlasovali, a to teraz práve návrh pani poslankyne Tóthovej. Ona takisto navrhla v rozprave vyňať na osobitné hlasovanie bod 57, o ktorom bol...
Farkašovský, Karol, poslanec NR SR (2016-10-26):
Ďakujem za slovo. Pán poslanec Viskupič, vaša starostlivosť o ministra kultúry a vzťah SNS k ministrovi kultúry je naozaj niekedy dojemná, prekvapuje ma. Hovoríte o strašení. No neviem, čím strašíme týmto zákonom. A čo sa týka politického marketingu, nehnevajte sa, ale na to je špecializovaná vaša strana, možno aj vy. Pokiaľ ide o svet podľa Danka, ja to otočím na svet podľa Viskupiča a na reálny svet, ktorý je. Všetci vieme, aká zložitá a nevyspytateľná situácia vládne vo svete. Ľudia sú často frustrovaní a vystavení vplyvom rôznych siekt, hnutí, náboženstiev a najzraniteľnejšou kategóriou sú, samozrejme, mladí ľudia, ktorí to v živote sa ešte hľadajú. A práve pre nedostatočné životné skúsenosti sú najrizikovejšou kategóriou a najväčším terčom vplyvu. My by sme mali problémom predchádzať a nie riešiť ich vtedy, keď vypuknú a potom hasiť a prejde problém do akútnej fázy. Takže štát, ak vstupuje do vzťahu s cirkvou a poskytuje jej finančné prostriedky, má plné právo, legitímne právo, nastaviť pravidlá. Ďakujem.
Kollár, Boris, predseda NR SR (2020-04-28):
S ďalšou faktickou poznámkou vystúpi pán poslanec Pollák.
Bugár, Béla, podpredseda NR SR (2017-06-15):
Nech sa páči, prezentujme sa a hlasujme o návrhu prerokovať tento návrh v druhom čítaní. (Hlasovanie.) Prítomných 145 poslancov, za 34, proti 42, zdržalo sa 67, 2 nehlasovali. Konštatujem, že návrh sme neodsúhlasili. Teraz prosím pani poslankyňu Dubačovú, aby v prvom čítaní uviedla hlasovanie o návrhu poslanca Budaja na vydanie zákona, ktorým sa mení a dopĺňa zákon č. 241/93 Z. z. o štátnych sviatkoch (tlač 585). Pardon, takže, pán poslanec Viskupič, ako spravodajca, nech sa páči, máte slovo. (Hlasovanie o návrhu poslanca Národnej rady Slovenskej republiky Jána Budaja na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 585.)
J. Kovarčík, poslanec: (2010-02-11):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 18. januára 2010 č. 1451 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky. Otvorte, prosím, rozpravu.
Paška, Pavol, predseda NR SR (2013-06-17):
Nebudeme hlasovať, pán poslanec, takže vzhľadom na... Dámy a páni, nechám to na vaše slobodné individuálne rozhodnutie, všetci máme rôznu etiketu. (Smiech v sále.) Pristúpime k samotnému rokovaniu o schválenom bode programu tejto schôdze, ide o tlač 588. Poprosím za skupinu navrhovateľov pána poslanca Martina Fedora, aby uviedol návrh. (Rokovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky ku kauze dokumentu „Podozrenie z nezákonného nakladania s finančnými prostriedkami, hnuteľným a nehnuteľným majetkom Vojenskej spravodajskej služby zo strany bývalého vedenia“ , tlač 588.)
Kuriak, Milan, poslanec NR SR (2023-06-15):
Ďakujem za slovo. No odznelo tu veľa vecí, tak ja si myslím, že aj vy, pani podpredsedníčka vlády, aj pán minister školstva, ale aj ďalší, aj ďalší ministri vlády, aj pán premiér, uvedomíte si, že naozaj toto je veľmi citlivá téma. Mne je vás, pani podpredsedníčka vlády, pani Vašáková, trošku ľúto, lebo od začiatku, od začiatku som vás vnímal veľmi pozitívne, aj vás zatiaľ vnímam, naozaj ešte ako šéfku sekcie pre plán obnovy pri Úrade vlády. Beriem vás a vnímam vás ako naozaj že skutočnú odborníčku. Doteraz aj do dnešnej chvíle máte u mňa obrovskú úctu za to, čo ste urobili. Verím tomu, že si to nepokazíte a že v tejto novej úradníckej vláde budete takou brzdou pri prijímaní mnohých nezmyselností, že ja naozaj na vás, na Soňu Gaborčákovú a ešte aj na jedného pána ministra, ale nejdem ho spomínať, lebo nie som si celkom istý, že či sa nepomýlim, ale naozaj ja vám držím palce a verím tomu, že nezmyselnosti budete trošku, poviem to tak po oravsky, hamovať, aby nedošlo k obrovským škodám. A naozaj smerovanie ochrany životného prostredia nie je na dobrej ceste. Počúvam reálnych ľudí, máme krásnu krajinu, tak možno aj vy máte teraz šancu za tie štyri mesiace, že začnite cestu, aby sme túto nádheru, ktorú máme, aby sme ochranu životného prostredia, ochranu krajiny, aby sme spojili s turizmom, s agroturistikou, s podporou cestovného ruchu. Veď my máme také predpoklady, my z tohto nášho krásneho Slovenska, keď nebudeme počúvať, zle sa mi to hovorí, ekoteroristov, ale budeme hľadať súlad, súlad naozaj medzi aj ochranou, aj medzi... (Prerušenie vystúpenia časomerom.)
R. Kaliňák, poslanec: (2004-09-07):
Dovolil by som si odôvodniť tento pozmeňujúci návrh tým, že vo výboroch, v ktorých som už v tejto chvíli, čiže výbore pre obranu a bezpečnosť, výbore na kontrolu činnosti NBÚ, Stálej delegácii v Parlamentom zhromaždení NATO už majú takú širokú agendu, že sa nemôžem tejto funkcii dostatočne venovať, preto by som prosil, aby aj ostatní kolegovia poslanci a poslankyne zobrali tento návrh na vedomie. Ďakujem pekne.
Hrnčiar, Andrej, podpredseda NR SR (2016-10-25):
Končím možnosť nahlásiť sa s faktickými poznámkami. Na vystúpenie pani poslankyne je 5 faktických poznámok. Nech sa páči, pán poslanec Budaj.
Mizík, Stanislav, poslanec NR SR (2023-06-13):
Ďakujem za slovo. Pán Blaha, dobre ste im naložil, pravdu ste povedali, úplnú pravdu. A ja veru nezvyknem chváliť SMER, však za vašej vlády ma chceli zavrieť, NAKA Kaliňákova ma prenasledovala, ale dali ste im dobre. Ale mám jednu výčitku. Tie prekliate mimovládky, hlavne Nadáciu otvorenej spoločnosti ste finančne dotovali, keď ste ako SMER vládli aj vy. To som vám vyčítal aj v minulom období. Ďakujem.
K. Sárközy, poslankyňa: (2003-12-02):
Ďakujem pekne.
Benčík, Ján, poslanec NR SR (2020-03-20):
Sľubujem. (Potlesk.)
Krajčí, Marek, poslanec NR SR (2023-06-28):
Prosím, dajte hlasovať o návrhu zákona ako celku s prijatými pozmeňujúcimi návrhmi. Gestorský výbor odporúča schváliť.
Číž, Miroslav, podpredseda NR SR (2015-06-30):
S faktickou poznámkou pán poslanec Duchoň. Uzatváram možnosť prihlásiť sa s faktickou poznámkou. Slovo má pán spravodajca.
Podmanický, Ján, poslanec NR SR (2017-10-19):
Teraz budeme hlasovať o pozmeňujúcich a doplňujúcich návrhoch zo spoločnej správy, spoločne o bodoch 1 až 9 s odporúčaním gestorského výboru schváliť.
R. Raši, minister zdravotníctva SR: (2008-12-05):
Pre mňa je podstatné, aby zákon prešiel aj s pozmeňujúcimi návrhmi, ktoré dáte, ale hlavne, aby prešiel, pretože najhoršia situácia by bola, keby neprešiel, lebo by sme boli tam, kde sme teraz. Takže už viem, čo je to, keď neprejde zákon. Na tomto mi mimoriadne záleží a prajem vám úspešný deň a pekný, pokiaľ sa dá, aj nefajčiarsky víkend. Dovidenia. (Potlesk.)
Matovič, Igor, poslanec NR SR (2018-10-24):
Martin, neviem, či je úplne šťastné v tejto chvíli nejak, by som povedal, nechcem povedať útočiť, nebol to útok, ale používať nejaké tvrdé slová voči kolegom z hnutia SME RODINA. Veľakrát v minulosti pri hlasovaniach nás podržali, držali sme spolu a ja som to pochopil možno po tom, jak Milan Krajniak vystúpil, a keď hovoril, že jednoducho povedal, že keď ten návrh príde, tak za neho zahlasujú, tak držia slovo. A myslím, že by sme sa mali skôr sústrediť iba na to, že kolegom zo SME RODINA iba apelovať vlastne na rozdiel, ktorý zrazu vzišiel z toho Madejovho pozmeňováku, že pred týždňom alebo v pondelok, keď aj nejaké spoločné rokovanie bolo o tejto veci v rámci opozície, jednoducho nebolo naozaj známe, že oni chcú urobiť z prezidenta pajáca pri 76. O 90 sa baviť nemusíme, lebo tá 90 tam je formálne, aby sme niektorí boli spokojní alebo možno niektorí ľudia, voliči boli akože spokojní, zalepíme im oči, však vlastne ústavná väčšina tam bude potrebná, oni sami s tým nepočítajú. Oni sami s tým počítajú, že 90 potrebujú teraz, ale potom či zo SME RODINA, alebo fašistov hodia jednoducho cez palubu a dohodnú si sami obsadenie Ústavného súdu, čiže budú rozhodovať sedemdesiatšestkou a budú prezidentovi dávať dvojičky, naozaj, ešte raz opakujem, urobia iba čisto z neho pajáca, ktorý, ktorému zoberú aj tú poslednú právomoc pri Ústavnom súde, kedy mohol rozhodnúť o tom, kto tomu Ústavnému súdu bude veliť, kto budú jeho podpredsedovia a podobne. Čiže neútočil by som v tejto chvíli, ešte raz hovorím, na kolegov zo SME RODINA, skúsme skôr apelovať na túto zmenu, na základe ktorej by mohli zmeniť názor.
Beblavý, Miroslav, poslanec NR SR (2014-10-22):
Pán poslanec, po prvé dovolím si len upozorniť, toto nie je len o dlhoch štátu, ale pohľadávkach štátu, to znamená, že dlhy štátu spravuje úplne iná agentúra a vzťahuje sa na neho úplne iný režim, a pokiaľ ide o to, čo hovoríte, samozrejme, máte pravdu a nemáte pravdu. Máte pravdu v tom, že zákon, návrh, teda, pardon, to ustanovuje, ale ten návrh, ako ste spomenuli v rozprave, rovnako ustanovuje to, že ide o 100 % štátnu spoločnosť. To znamená, bez zmeny tohto zákona nemôže dôjsť k zmene ani v jednej oblasti. Ani sa nemôže privatizovať, ani nemôže postupovať. To znamená, akúkoľvek zmenu, aj na tú, z ktorej, vy podozrievate z nej vládu, bude potrebná zmena tohto, tohto zákona a ja som sa len snažil, priznám sa, že v mojom prejave to ani nemalo nejakú podstatnú úlohu upozorniť, že skôr predpokladám, ak bude nejaký postup k privatizácii, tak to nebude postup k privatizácii celého subjektu, ale bude postup k privatizácii niektorých konkrétnych pohľadávok, lebo to sme už v minulosti videli, a hovorím, dokonca to má v určitých situáciách aj svoj zmysel. Nemyslím si, že to automaticky treba zahodiť, hoci privatizácia subjektu ako celku predstavuje oveľa väčšie problémy a oveľa väčšie riziká, na ktoré ste aj vy upozornili. Ďakujem veľmi pekne.
Jurinová, Erika, podpredsedníčka NR SR (2012-10-24):
Ďakujem pekne za poznámky. Pán Jasaň hovoril, že som, často som sa obúvala do štátu, že aj ja som súčasťou štátu. No ja som štát, možno, že tak horšie som o ňom hovorila práve v súvislosti so sociálnymi službami. A tam sám viete, že táto vec sa rieši už dlhé roky a stále nie je vyriešená. Takže inak si myslím, že som ani nedehonestovala náš štát, ani nič. Takže ospravedlňujem sa, ak sa vás to dotklo, ale myslela som naozaj na problémy, ktoré sa v oblasti sociálnych služieb neriešia, a nikto ich nevie zatiaľ vyriešiť. Budeme sa tešiť, že sa to podarí terajšej vláde. A ešte, aha, ste hovorili, že tápanie, že sa vás to dotklo, že hovorím, že vláda tápa. No, ospravedlňujem sa teda, dobre. Vy máte jasne nalinkované, čo chcete, idete podľa toho, a my len teda hovoríme, že ten spôsob, ktorý ste si vy vybrali, nepovažujeme za správny. Takže sa ospravedlňujem aj za to tápanie. Čo sa týka pána poslanca Kolesíka, tam zareagujem, že kde sme boli, však či sme nepredkladali. alebo teda, veď si pamätáte, že sme niektoré predkladali. No skúšali sme to na tú vládu, skúšame to na túto vládu, no a čakáme, či naozaj tí, to podnikateľské nebo, ktoré tuná pre niektorých funguje, zostane zabezpečené. Z vašej reakcie mi je úplne jasné, koho záujmy skutočne zastupujete. Ďakujem.
Hrušovský, Pavol, podpredseda NR SR (2010-10-21):
Na vystúpenie pána podpredsedu vlády a ministra desať alebo viacej, poprosím technikov. Desať, posledný pán poslanec Ondruš. Pán poslanec Choma, nech sa páči.
B. Bugár, podpredseda NR SR: (2004-11-30):
(Hlasovanie.) Prítomných je 118 poslancov, za 78, proti 32, zdržali sa 8. Konštatujem, že návrh uznesenia sme schválili. Nasleduje hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov (tlač 971). Pán poslanec Přidal, nech sa páči, uveďte hlasovanie.
Pellegrini, Peter, podpredseda NR SR (2020-03-25):
Pýtam sa spravodajcu, či sa chce vyjadriť. Ďakujem. Nie. Prerušujem rokovanie. (Reakcie z pléna.) Prosím? Prosím? Či chcete vystúpiť.
Grendel, Gábor, podpredseda NR SR (2023-06-27):
Mali sme tu minulý týždeň takú drobnú diskusiu okolo toho, ale myslím si, že to právo vám patrí, takže nech sa páči.
Mihál, Jozef, poslanec NR SR (2016-09-07):
Ďakujem. No bolo toho veľa a za dve minúty nestihnem reagovať, takže ja by som bol rád, keby sme si potom prediskutovali v kľude veci na sociálnom výbore, keďže budeme mať druhé čítanie. Na to, čo ste opakovane povedali, že som to v roku 2011 nezrušil, ale naopak som to zmenil. No pozrite sa, boli sme štvorkoalícia, môj názor vtedy, ak chcete teda vedieť, môj názor vtedy bol taký, vianočný príspevok, tie peniaze dajme do sociálnych služieb. Lebo som, ten šok bol z toho, akým spôsobom sú sociálne služby financované, čo po sebe nechala ministerka Tomanová. Tých šokov bolo, samozrejme, veľmi veľa. Spomeniem, ako to bolo? Tých 10 sociálnych podnikov? Koľko nás to stálo? No ale... Takže môj názor v roku 2011 bol naozaj ten, dajme tie peniaze do sociálnych služieb. No v štvorkoalícii som bol so svojím názorom jednoducho osamotený a snáď pochopíte, že ma ostatní partneri v tomto prehlasovali. Béla Bugár, keby tu sedel, tak by povedal, že áno, on napríklad bol proti tomu, aby sa vianočný príspevok rušil a nahradzoval... (reakcia z pléna). A, Béla, že je to tak, ty si, ty si a vaša strana bola vždycky proti zrušeniu vianočného príspevku, takže toto, toto je aktér hry v vtedajšom čase, aj keď ako zriaďovateľ zariadenia tiež by mu dobre padlo, keby tých peňazí do sociálnych služieb šlo viac. No dobre. Čiže toto bolo v roku 2011 a keď už teda to malo byť tak, tak som aspoň urobil to ako matematik, že to hlúpe nastavenie systému vianočného príspevku, ktorý po sebe nechala pani Tomanová, som zmenil tak, aby tie skoky medzi tými jednotlivými výškami dôchodkov neboli také dramatické, aby tie vianočné príspevky sa zvyšovali plynule, respektíve znižovali s nárastom dôchodku. Čiže dal som vyššiu logiku do toho, čo po sebe nechala pani ministerka Tomanová. A tie ďalšie veci si povieme, hlavne čo sa... (Prerušenie vystúpenia časomerom.)
Blanár, Juraj, podpredseda NR SR (2022-10-05):
Pani poslankyňa Vladimíra Marcinková s faktickou poznámkou.
Pavlovičová, Svetlana, poslankyňa NR SR (2013-11-28):
Ďakujem veľmi pekne. Vážený pán predseda, v rozprave vystúpil pán poslanec, ktorý podal pozmeňujúci návrh. Najskôr však budeme hlasovať o bodoch zo spoločnej správy výborov. Pán predseda, dajte, prosím, hlasovať o bodoch spoločnej správy 1 až 3 spoločne s návrhom gestorského výboru uvedené body schváliť.
Štefanec, Ivan, poslanec NR SR (2012-08-06):
Ďakujem pekne, pani predsedajúca. Chcel by som oceniť pána poslanca Freša, čo sa týka hĺbky jeho prejavu, a najmä, čo sa týka súvislostí v daňovej oblasti a osobitne v prostredí pre tvorbu pracovných miest. Pretože keď hovoril o dohodároch, o živnostníkoch, tak ako sa im zhorší prostredie, tak to považujem za kľúčové v tejto súvislosti, okrem, samozrejme, znižovania odvodov do druhého piliera a tým kradnutia peňazí na dôchodky, ktoré si šetria ľudia. Živnostníci si zaslúžia našu osobitnú podporu a živnostníkom sa venujeme osobitne v ďalších návrhoch zákonov, ku ktorým sa, verím, dostaneme aj na tejto schôdzi. Pretože si myslím, že potrebujú najmä zjednodušenie prostredia formou licencií, ako to navrhujeme, prípadne formou zvýšenia limitov na daňové preddavky. To sú veci, ktoré sú kľúčové a kde by sme si žiadali dohodu aj s ostatnými stranami, ale rozhodne nie zhoršovanie prostredia cez ich zvyšovanie daňovo-odvodového zaťaženia. Tadiaľto určite cesta nevedie. Pretože cesta zvyšovania priamych daní, ako to navodila súčasná vláda, a stanovenie priamych daní na úroveň najvyššiu z krajín V4 je podľa mňa cesta do pekla. Prejaví sa to len tak, že budeme mať na Slovensku menej práce a tým pádom aj menej príjmov do štátneho rozpočtu. To sú veci, o ktorých pán poslanec hovoril. Poslednú poznámku, keď spomínal porovnanie výnosnosti v prvom a druhom pilieri, chcem len upozorniť na to, že stále v prvom pilieri je omnoho väčšia strata. Za minulý rok fond starobného poistenia dosiahol stratu 1,8 mld.. Ďakujem pekne.
Krajniak, Milan, poslanec NR SR (2017-11-28):
Navrhujem zaradiť do programu 23. schôdze Národnej rady Slovenskej republiky bod správa ministra práce, sociálnych vecí a rodiny o nelegálnom zamestnávaní občanov zo štátov z mimo EÚ na území Slovenska a o náraste počtu cudzincov z mimo EÚ, ktorí pracujú na území Slovenskej republiky na pracovné povolenie. Svoj návrh odôvodňujem takto. Minulý týždeň som sa zúčastnil protestu zamestnancov vo firme FM Slovenská v Seredi. Už 80 % zamestnancov pracujúcich vo výrobe pochádza zo Srbska. Zamestnanci slovenského pôvodu, slovenského občianstva sú vytláčaní zo zamestnávania nelegálnymi, nečestnými praktikami. Pred dvomi rokmi pracovalo na území Slovenska jeden tisíc Srbov, dnes ich je 11 500, 4-tisíc ľudí z mimo EÚ, dnes ich je 20-tisíc. Ako vláda chce riešiť to, že Ukrajinci a Srbi vytláčajú z pracovných pomerov na Slovensku Slovákov a znemožňujú zvyšovanie platov na Slovensku? Toto by mala riešiť táto správa.
Mojš, Milan, poslanec NR SR (2019-09-13):
Teraz, pán predseda, dajte hlasovať o mojom pozmeňujúcom návrhu.
V. Veteška, podpredseda NR SR: (2005-03-18):
J. Cuper, poslanec: Ďakujem pekne. Pán profesor Devínsky, pôsobíme na jednej alma mater, takže nepresvedčili ste ma, že toto je cesta, ako našu alma mater dostať medzi 500 najlepších univerzít. Je to len o tom, ako sa odbremení Slovenská republika ako štát, konkrétne Ministerstvo školstva Slovenskej republiky od toho, aby prispievalo väčšou mierou ako doteraz na vzdelanie. Práve opak bude asi pravdou, že ministerstvo bude dávať ešte menej prostriedkov na vysoké školy ako doteraz. A zmyslom reformy by malo byť, samozrejme, nie odbremeniť štát od prostriedkov, ktoré by mal dávať na vzdelanie, ale práve naopak, zvýšiť prostriedky na vzdelanie, pretože ide o prostriedky, ktoré sa dávajú na vytváranie pracovnej sily, ktorá bude mať pridanú hodnotu a bude schopná sa zamestnať vo vysokosofistikovaných odvetviach. Toto nie je najlepšia cesta, pretože nevytvára ani princíp rovnosti, pretože ten, kto si bude musieť požičať na školné, jednoducho bude v nevýhode aj po skončení vysokej školy, pretože jednoducho bude vstupovať do života s nejakým bremenom. Ten, ktorého rodičia sú šťastnou náhodou bohatší, jednoducho bude vo výhode, lebo nebude musieť nič nikomu vracať a za tých 5 rokov aj, samozrejme, sa pomery trocha zmenia. Preto aj ja si myslím, že som v každom prípade presvedčený, že táto reforma nie je dobre zvládnutá, a preto jednoducho ju nemôžem podporiť ako vysokoškolský učiteľ. Ďakujem za pozornosť. (Potlesk.)
Jurinová, Erika, podpredsedníčka NR SR (2012-09-21):
Ďakujem pekne. Vzhľadom na to, že už máme 14 hodín aj 2 minúty, tak si vás dovolím požiadať, aby sme pokračovali v rozprave v utorok ráno od deviatej. Ukončujem teda dnešný deň rokovania. Prajem vám príjemný víkend. (Prerušenie rokovania o 14.03 hodine.)
Paška, Pavol, predseda NR SR (2014-02-04):
(Hlasovanie.) 137 prítomných, 126 bolo za, 11 sa zdržali. Návrh sme pridelili výborom a určili lehoty na prerokovanie. Dámy a páni, to boli dva prerokované body. Pán poslanec Novotný.
Kotleba, Marian, poslanec NR SR (2018-11-27):
Pán kolega Dostál, ja, asi ako aj vy, som pozorne počúval aj všetkých kolegov mojich, ktorí sa zapojili do debaty na túto tému – uznesenie predsedu Národnej rady o antisemitizme. A ja musím povedať, že naozaj okrem tých faktov z histórie alebo citátov iných ľudí moji kolegovia nepovedali nič iné, nič nové. Tu nikto neútočí na Židov ako celok, na Židov ako obyvateľov Slovenskej republiky. Tu ak niekto niečo hovorí pravými názvami a menami, tak iba zločineckú, izraelskú politiku a zločiny, ktoré k založeniu štátu Izrael viedli. A dnes tu kritizujeme uznesenie práve preto, pán poslanec, asi vám to ušlo, ja vám to chcem naozaj kľudným tónom pripomenúť, že toto uznesenie vo veľkej miere, veľmi významnej, spája obyčajných obyvateľov Slovenskej republiky židovského pôvodu so štátom Izrael do nejakého jedného celku a jednoducho spája ich nielen v tom pozitívnom, ale aj v tom negatívnom, aj v tom negatívnom. A vy nemôžte jednoducho povedať, že ak niekto bude kritizovať Izrael za to, čo reálne spraví a čo sa prieči napríklad medzinárodnému právu, základným ľudským právam, tak je antisemita. Len, žiaľ, týmto uznesením do toho istého vreca hádžete všetkých obyvateľov aj slušných obyvateľov Slovenskej republiky, aj židovského pôvodu. A práve naopak, nie sme to my, kto tu dnes šíri antisemitizmus. Je to samotné toto uznesenie, ktoré je nadprácou, je úplne zbytočné a je kontraproduktívne, lebo podľa mňa, podľa mňa v konečnom dôsledku aj tí mnohí Židia, ktorí to dnes počúvajú alebo sledujú, tak im to ubližuje. A im to ubližuje kvôli tomu, lebo sami by to nechceli, aby takéto niečo tu bolo predložené. Však okrem iného Stano Drobný citoval židovských predstaviteľov... (Prerušenie vystúpenia časomerom.)
Petrák, Ľubomír, poslanec NR SR (2013-12-04):
Pán predseda, hlasovali sme o všetkých pozmeňujúcich návrhoch uvedených v spoločnej správe a aj podaných v rozprave. Dávam návrh na hlasovanie o postúpení návrhu zákona do tretieho čítania ihneď.
Vitteková, Anna, poslankyňa NR SR (2013-09-19):
Áno, zároveň, pán predseda, by som podľa § 29 ods. 2 rokovacieho poriadku navrhla prerušiť prerokúvanie materiálu, dokedy k nemu nezaujme stanovisko ústavnoprávny výbor. A zároveň navrhujem, aby ústavnoprávny výbor prerokoval uvedený materiál v lehote do 24. 9. 2013 vrátane a predložil k nemu stanovisko. Pán predseda, prosím, dajte hlasovať.
Laurenčík, Milan, podpredseda NR SR (2021-06-24):
Zrazu vám vadí, že je 17.02 hod. Niekedy kričíte, že treba dokončiť faktické poznámky. No. (Reakcie z pléna.) Keďže je čas hlasovania, prerušujem rokovanie o tomto bode programu a za dve minúty budeme hlasovať. (Dvojminútová prestávka.)
A. Záborská, poslankyňa: (2002-04-04):
Druhý okruh, na ktorý chcem reagovať. Minulý rok bol pre Slovenskú republiku prelomový, pretože podľa Štatistického úradu sa prvýkrát v histórii narodilo menej detí, ako zomrelo občanov Slovenskej republiky. Čiže platia pre Slovenskú republiku o to viacej závery barcelonského predsedníctva Rady Európskej únie z polovice marca minulého roku, kde toto predsedníctvo vyzýva práve v súvislosti so starnutím obyvateľstva, aby Európa urýchlene ukončila reformy dôchodkových systémov, aby ich sfunkčnila a aby zachovala finančnú udržateľnosť tohto systému. Ďakujem pekne.
Kollár, Boris, predseda NR SR (2020-04-02):
Ďakujem. Pán poslanec Richter, nech sa páči, máte slovo.
Ďuriš Nicholsonová, Lucia, podpredsedníčka NR SR (2016-11-22):
Veľmi pekne ďakujem, pani poslankyňa Verešová. Ak dovolíte, v tomto momente, kolegyne a kolegovia, prerušujem rokovanie a pokračovať budeme po poslaneckom grémiu v zmysle dohody s pánom predsedom Dankom. To znamená, pani poslankyňa Remišová, vaša faktická pôjde okamžite, ako znovu začneme. Tak? Dobre, vďaka. (Prestávka.) (Po prestávke.)
Mičovský, Ján, poslanec NR SR (2013-09-05):
Takže pre túto chvíľu ďakujem.
Gaborčáková, Soňa, poslankyňa NR SR (2018-05-09):
Ďakujem za pripomienky. Ja predstavím reformu, ktorú teda predstavíme v rámci hnutia OĽANO, ale je to veľká vec, s ktorou by, keby vy ste chceli teraz urobiť ju, tak jednoducho by vám to zrejme rozvrátilo iné náležitosti. Čo môžem sľúbiť ministrovi, že v rámci tých vecí, ktoré sa dajú upraviť, tak poviem, akým spôsobom ja by som to videla, aby to nebol nejaký zásah do toho systému, ako máte nastavený vy. Toto viem urobiť. Ďakujem.
Ďuriš Nicholsonová, Lucia, podpredsedníčka NR SR (2018-02-09):
Dve faktické poznámky na vaše vystúpenie. Končím možnosť prihlásiť sa s faktickou poznámkou. Pán poslanec Farkašovský.
Tóth, Vojtech, poslanec NR SR (2022-11-29):
Ďakujem. Vážený pán predseda, v rozprave k návrhu zákona nevystúpil nikto. Pristúpime k hlasovaniu o pozmeňujúcich a doplňujúcich návrhoch zo spoločnej správy. 	Pán predseda, dajte, prosím, hlasovať o bodoch 1 až 77 spoločne, spoločnej správy spoločne s odporúčaním gestorského výboru schváliť.
Krekréti, Ján, poslanec NR SR (2023-03-28):
Hlasovali sme o všetkých pozmeňujúcich návrhoch. Pán predseda podľa podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať o tomto.
M. Hort, podpredseda NR SR: (2010-03-09):
A teraz je do rozpravy prihlásený pán poslanec Juraj Horváth. Nech sa páči.
Lipšic, Daniel, poslanec NR SR (2016-09-14):
Pán predseda, ešte raz, trvám na tom, aby ste dali hlasovať o mojom procedurálnom návrhu, dali ste hlasovať aj o minúte ticha, neviem, aký to je procedurálny návrh, a ja som prečítal, čo povedal, čo napísal na verejnú sociálnu sieť podpredseda Glváč, že súhlasí s poslancom Jarjabkom, je to verejne dostupné aj v našich médiách. Ak niekto tu klame, dá sa veľmi ľahko zistiť, kto tu klame. Druhá moja poznámka je, že v parlamente môžu byť aj silné vyjadrenia, to je moje odôvodnenie k návrhu, poprosím vás, keby vaši poslanci boli ticho, lebo mne sa zdá, že to, čo sa..., tento výrok pána podpredsedu Glváča presiahol akékoľvek hranice, ktoré v tomto parlamente boli. Ak v rámci slušnosti sa vám to nezdá, tak potom naozaj chodíme do iných spoločností, do iných komunít, zaplať pánboh za to, musím povedať, ale ak ako predseda parlamentu, ktorý má plné reči o slušnosti, sa budete tváriť, že je to v poriadku, tak tento parlament ešte hlbšie podľa mojej mienky neklesol. Takéto vyjadrenia voči ženám sú... (Prerušenie vystúpenia časomerom.)
P. Paška, predseda NR SR: (2008-05-14):
(Hlasovanie.) 141 prítomných, 85 za, 44 proti, 10 sa zdržalo, 2 nehlasovali. Konštatujem, že sme postúpili návrh zákona do druhého čítania. Ďalej.
Kollár, Boris, predseda NR SR (2021-12-08):
Prosím, prezentujme sa a hlasujeme. (Hlasovanie.) Prítomných 140 poslancov, za 96, proti 5, zdržalo sa 39. Konštatujem, že tento návrh sme schválili. S procedurálnym návrhom vystúpi pán poslanec Svrček. Nech sa páči, pán poslanec, máte slovo.
V. Veteška, podpredseda NR SR: (2005-05-11):
J. Ševc, poslanec: Ďakujem pekne, pán podpredseda. Ja by som len dve poznámky k pánu poslancovi Mikloškovi. Tú prvú k tomu akademickému vstupu len toľko, že ten komunizmus ešte nikde na svete nebol, ale to, čo myslí pod komunizmom, treba povedať pravdu, že neuspel sovietsky model, ale jedna pätina ľudí na svete žije v socializme. K tej druhej veci a to je tá poznámka, že Slovensko si nevie vládnuť, to je vážna vec. A skutočne by sme mali hľadať odpoveď a ja sľubujem, že budeme hľadať spoločne. Ďakujem.
Brocka, Július, poslanec NR SR (2013-09-13):
Vážený pán predseda Národnej rady, dámy a páni, dovoľte, aby som za klub vystúpil k tomuto poslaneckému návrhu zákona. Najprv k procedúre. Prosím vás, dôvod, pre ktorý teraz rokujeme o tomto návrhu zákona, nám tu doteraz nikto nevysvetlil. Prečo rokujeme o návrhu dvoch kolegov poslancov skôr ako o návrhu pani podpredsedníčky Zmajkovičovej, pána podpredsedu Jána Figeľa, pani poslankyne Obrimčákovej, Igora Chomu, z akého dôvodu? Viem si jeden dôvod predstaviť, že sme s tým všetci súhlasili, alebo prípadne tí dvaja páni poslanci, pán poslanec Otto Brixi a Anton Martvoň to nejakým spôsobom zdôvodnili. Čo sú dôvody? Títo dvaja mladí páni poslanci majú nejaký program a ponáhľajú sa, jeden možno do Košíc, jeden možno za nejakou inou akciou, dnes alebo v utorok bude mestské zastupiteľstvo v Košiciach a pán poslanec Brixi tu v utorok nebude? Ak toto sú dôvody, pre ktoré sme zmenili program, ten, ktorý sme si odsúhlasili? Páni poslanci, toto sa nerobí! Od tých dvoch mládencov, prepáčte, že to tak hovorím, lebo jeden sa tu už niekoľkokrát prejavil spôsobmi, ktoré nie sú dôstojné poslanca, ale čo ma mrzí, že predseda Národnej rady pri takýchto spôsoboch asistuje. A to teda proti tomu rázne protestujem! Nielen preto, že podľa programu mal byť bod programu podpredsedu Národnej rady Jána Figeľa o zákone na ochranu ľudí pri odhaľovaní trestnej činnosti, korupcie. A teraz k obsahu. Dámy a páni, je to návrh proti šmejdom. Ak títo dvaja poslanci sa inšpirovali spôsobmi alebo zápasom poslanca Alojza Hlinu proti šmejdom, prosím, ale týmto návrhom, že ste ho teraz takto predradili, Alojza Hlinu v tomto nepredbehnete. Ten, kto bojuje proti šmejdom a doteraz aj ho to stálo nejaké prostriedky, je Alojz Hlina. Vy týmito vašimi spôsobmi mi pripomínate šmejdov. Ďakujem za vašu pozornosť.
Grausová, Natália, poslankyňa NR SR (2019-02-18):
Ďakujem. K pánu Petríkovi len toľko, že vám to nejako veľmi dlho trvá, to riešenie tej otázky. Myslím, že ste dosť dlho vo vláde a v parlamente, vo vládnucej strane, aby ste to už boli dávno vyriešili. To už malo byť, takže nevyhovárajte sa. Pán Bugár, ja nezavádzam. Neobviňujte ma tu z klamania a zavádzania. Vy ako maďarón, globalista a sorosovec mi nemáte čo vstupovať do svedomia. (Smiech a reakcie z pléna.)
Zmajkovičová, Renáta, podpredsedníčka NR SR (2014-06-06):
Ďalší v rozprave vystúpi pán poslanec Kuffa, nech sa páči.
Bugár, Béla, podpredseda NR SR (2019-10-24):
Vyhlasujem rozpravu o tomto bode programu za skončenú. Pán navrhovateľ? Nie. Pán... Nech sa páči, samozrejme, máte slovo.
Glváč, Martin, podpredseda NR SR (2019-10-15):
Zajtra o jedenástej. Ďakujem. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov . Vládny návrh zákona je uverejnený ako tlač 1608. Spoločná správa výborov má tlač 1608a. Nech sa páči, pani ministerka, uveďte vládny návrh zákona.
Mihál, Jozef, poslanec NR SR (2017-04-07):
Tak, tak, ja celkom súhlasím s tým, čo tu bolo povedané, kolega Jožo Rajtár. A ja by som teda trošku upozornil nielen na to, čo sa tu hovorí a kto to hovorí, ale aj na to, že kto tu nehovorí, kto tu dnes večer a v noci mlčí, hej. Kto z koaličných poslancov tu obhajuje ministra Richtera? No jeho stranícki kolegovia, samozrejme, však to je teda povinnosťou každého správneho straníka. Ale ešte som nepočul žiadneho poslanca zo strany MOST. (Reakcie pléna.) Ale áno? (Reakcia pléna.) Tak, takže jeden. Jedna faktická to bola? Takže jedna faktická za MOST. (Reakcie pléna.) A z SNS koľko rečníkov sme tu zaznamenali? No pomôžte mi. Ani jeden? To je také zaujímavé, že ako vás koaliční partneri nejako moc nedržia. Je jasné, že zahlasujú tak ako treba, ale tým mlčaním podľa mňa dávajú tak trošku svoj postoj najavo. (Reakcia pléna.) No a, pani kolegynka, tak keď chcete dodržiavať rokovací poriadok, tak po mne nevykrikujte. Ale ja viem, že ku vám to patrí, takže vykrikujte kľudne ďalej, aby ste nechytili náhodou infarkt. (Reakcie pléna.) Jasné, jasné. (Prerušenie vystúpenia predsedajúcim.)